Diari Oficial de la Generalitat Valenciana


Sumari del DOGV 6248, del 19-04-2010 (2010/3955)

Aprovació inicial i exposició al públic del projecte d'expropiació de terrenys, per procediment de taxació conjunta, per a ús dotacional públic amb destinació a vials.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3955


Data del document
:   29-03-2010

Organisme emissor
:   Ajuntament de Montán

Tipus de document
:   Anunci

Descriptors 

:   * Montán
    * pla d'urbanisme
    * administració local

Aprovació inicial i exposició al públic del projecte d'expropiació de terrenys, per procediment de taxació conjunta, per a ús dotacional públic amb destinació a vials. [2010/3955]  
Aquesta corporació, en la sessió ordinària celebrada el dia 29 de març de 2010, va aprovar entre altres l'acord que literalment es detalla:   
3r. Aprovació inicial i exposició al públic del projecte d'expropiació de terrenys, per procediment de taxació conjunta, per a ús dotacional públic amb destinació a vials.  
Atés que amb data 16 de maig de 2003, es va aprovar definitivament el Pla General d'Ordenació Urbana de Montán, el qual té previst l'obertura i la urbanització dels carrers en projecte núm. 4 i núm. 6 del dit Pla.   
Atés que el Ple d'aquest Ajuntament, en sessió de 29 de juliol de 2009, va aprovar inicialment el projecte d'urbanització dels dits vials el qual s'ha aprovat definitivament en aquesta sessió.  
Atés que s'ha redactat projecte d'expropiació dels dits terrenys, per a l'ús dotacional públic amb destinació a vials, per Enrique Martín Gimeno, arquitecte, i María Jesús García Villar, advocada, amb base al qual s'iniciarà el procediment de taxació conjunta.   
Havent-se emés un informe jurídic que està en l'expedient, del qual es desprén que:   
«Primer. Les administracions públiques poden desenvolupar actuacions urbanístiques mitjançant l'expropiació de qualsevol classe de sòl, amb l'objecte, entre altres, d'executar les dotacions públiques pertanyents a la xarxa primària o secundària.   
Segon. L'aprovació definitiva dels instruments de l'ordenació territorial i urbanística comportarà la declaració d'utilitat pública i la necessitat ocupació dels béns i drets corresponents.  
Tercer. El preu just dels béns i drets expropiats es fixarà mitjançant expedient individualitzat o pel procediment de taxació conjunta.  
Quart. És procedent la utilització del procediment de taxació conjunta, mitjançant el qual es fixen de manera raonada els preus dels terrenys afectats per l'actuació, segons la classificació, i s'estableixen els fulls de preu just individualitzat per a cada finca, de conformitat amb la legislació estatal del règim del sòl i valoracions.   
Cinqué. El projecte d'expropiació de terrenys, per taxació conjunta, haurà de sotmetre's a informació pública pel termini d'un mes, mitjançant inserció d'anuncis en el Diari Oficial de la Comunitat Valenciana, Butlletí Oficial de la Província de Castelló, al tauler d'edictes de l'Ajuntament i en un periòdic dels de major circulació de la província.   
Sisé. Els fulls d'apreuament es notificaran individualment als interessats, junt amb l'aprovació del projecte d'expropiació, i disposaran del termini d'un mes per a acceptar-los o rebutjar-los i formular el seu propi full, amb l'avís que el silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà determinat definitivament el preu just.»  
El Ple de l'Ajuntament, per quatre vots a favor corresponents als regidors del Grup Popular i dues abstencions corresponents als regidors del Grup Socialista, va acordar:   
Primer. Acordar la utilització del procediment de taxació conjunta per a l'adquisició dels terrenys objecte d'expropiació.  
Segon. Sotmetre a informació pública el projecte d'expropiació de terrenys destinats a ús dotacional públic, redactat per l'arquitecte municipal, que conté la relació de béns i drets, així com els fulls de preu just individualitzat per a cada finca, pel termini d'un mes, mitjançant inserció d'anuncis en el Diari Oficial de la Comunitat Valenciana, Butlletí Oficial de la Província de Castelló, al tauler d'edictes de l'Ajuntament i en un periòdic dels de major circulació de la província.  
Tercer. Notificar individualment als interessats el corresponent full d'apreuament, a l'efecte que en el termini d'un mes puguen procedir a la formulació d'al·legacions que els interessen segons dret, i en relació amb l'acceptació del full d'apreuament o rebuig i formulació del seu propi full, amb l'avís que el silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà determinat definitivament el preu just.   
Montán, 29 de març de 2010.- L'alcalde: Antonio Fornas Tuzón.